CELEX: 32020R0021
Language: el
Date: 2020-01-14 00:00:00
Title: Εκτελεστικός κανονισμός (ΕΕ) 2020/21 της Επιτροπής, της 14ης Ιανουαρίου 2020, για την τροποποίηση του εκτελεστικού κανονισμού (ΕΕ) αριθ. 79/2012 της Επιτροπής σχετικά με τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 904/2010 του Συμβουλίου για τη διοικητική συνεργασία και την καταπολέμηση της απάτης στον τομέα του φόρου προστιθέμενης αξίας

15.1.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 11/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/21 ΤΗΣ ΕΠΙΤΡΟΠΗΣ
         της 14ης Ιανουαρίου 2020
         για την τροποποίηση του εκτελεστικού κανονισμού (ΕΕ) αριθ. 79/2012 της Επιτροπής σχετικά με τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 904/2010 του Συμβουλίου για τη διοικητική συνεργασία και την καταπολέμηση της απάτης στον τομέα του φόρου προστιθέμενης αξίας
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 904/2010 του Συμβουλίου, της 7ης Οκτωβρίου 2010, για τη διοικητική συνεργασία και την καταπολέμηση της απάτης στον τομέα του φόρου προστιθεμένης αξίας (1), και ιδίως το άρθρο 47ιβ στοιχείο γ),
         Εκτιμώντας τα ακόλουθα:
         
                     (1)
                  
                  
                     Το άρθρο 7 παράγραφος 2 στοιχείο δ) του εκτελεστικού κανονισμού (ΕΕ) αριθ. 79/2012 της Επιτροπής (2) προβλέπει ότι η Επιτροπή θέτει διαδικτυακή πύλη στη διάθεση των κρατών μελών που επιλέγουν να δημοσιεύσουν, μεταξύ άλλων, τον φορολογικό συντελεστή που ισχύει για την παροχή τηλεπικοινωνιών, τηλεοπτικών μεταδόσεων και ηλεκτρονικών υπηρεσιών, όπως αναφέρεται στο άρθρο 47 δεύτερο εδάφιο του κανονισμού (ΕΕ) αριθ. 904/2010.
                  
               
                     (2)
                  
                  
                     Στον τίτλο XII κεφάλαιο 6 της οδηγίας 2006/112/ΕΚ του Συμβουλίου (3) προβλέπονται ειδικά καθεστώτα για υποκείμενους στον φόρο που παρέχουν ορισμένες υπηρεσίες. Το εν λόγω κεφάλαιο τροποποιήθηκε με την οδηγία (ΕΕ) 2017/2455 του Συμβουλίου (4) και το πεδίο εφαρμογής του διευρύνθηκε ώστε να καλύπτει παροχές υπηρεσιών σε μη υποκειμένους στον φόρο και εξ αποστάσεως πωλήσεις αγαθών.
                  
               
                     (3)
                  
                  
                     Προκειμένου να ληφθεί υπόψη το διευρυμένο πεδίο εφαρμογής των ειδικών καθεστώτων του τίτλου XII κεφάλαιο 6 της οδηγίας 2006/112/ΕΚ, ο κανονισμός (ΕΕ) αριθ. 904/2010 τροποποιήθηκε με τον κανονισμό (ΕΕ) 2017/2454 (5) και παρεμβλήθηκε το άρθρο 47ζ.
                  
               
                     (4)
                  
                  
                     Ο εκτελεστικός κανονισμός (ΕΕ) αριθ. 79/2012 θα πρέπει, επομένως, να τροποποιηθεί ώστε να ενσωματωθεί η προαναφερόμενη αλλαγή του κανονισμού (ΕΕ) αριθ. 904/2010.
                  
               
                     (5)
                  
                  
                     Προκειμένου ο παρών κανονισμός να εφαρμόζεται από την ίδια ημερομηνία με τις τροποποιημένες διατάξεις του τίτλου XII κεφάλαιο 6 της οδηγίας 2006/112/ΕΚ και του άρθρου 47ζ του κανονισμού (ΕΕ) αριθ. 904/2010, ο παρών κανονισμός θα πρέπει να εφαρμόζεται από την 1η Ιανουαρίου 2021.
                  
               
                     (6)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής διοικητικής συνεργασίας,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Στο άρθρο 7 παράγραφος 2 του εκτελεστικού κανονισμού (ΕΕ) αριθ. 79/2012, το στοιχείο δ) αντικαθίσταται από το ακόλουθο κείμενο:
            
                        «δ)
                     
                     
                        από την 1η Ιανουαρίου 2021, τους φορολογικούς συντελεστές που ισχύουν για τις παραδόσεις αγαθών και την παροχή υπηρεσιών σύμφωνα με τα ειδικά καθεστώτα που προβλέπονται στον τίτλο XII κεφάλαιο 6 της οδηγίας 2006/112/ΕΚ, όπως αναφέρεται στο άρθρο 47ζ δεύτερο εδάφιο του κανονισμού (ΕΕ) αριθ. 904/2010.».
                     
                  
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιανουαρίου 2021.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 14 Ιανουαρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 268 της 12.10.2010, σ. 1.
         
            (2)  Εκτελεστικός κανονισμός (ΕΕ) αριθ. 79/2012 της Επιτροπής, της 31ης Ιανουαρίου 2012, για τη θέσπιση λεπτομερών κανόνων εφαρμογής ορισμένων διατάξεων του κανονισμού (ΕΕ) αριθ. 904/2010 του Συμβουλίου για τη διοικητική συνεργασία και την καταπολέμηση της απάτης στον τομέα του φόρου προστιθέμενης αξίας (ΕΕ L 29 της 1.2.2012, σ. 13).
         
            (3)  Οδηγία 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας· ΕΕ L 347 της 11.12.2006, σ. 1.
         
            (4)  Οδηγία (ΕΕ) 2017/2455 του Συμβουλίου, της 5ης Δεκεμβρίου 2017, για την τροποποίηση της οδηγίας 2006/112/ΕΚ και της οδηγίας 2009/132/ΕΚ όσον αφορά ορισμένες υποχρεώσεις που απορρέουν από τον φόρο προστιθέμενης αξίας για παροχές υπηρεσιών και πωλήσεις αγαθών εξ αποστάσεως (ΕΕ L 348 της 29.12.2017, σ. 7).
         
            (5)  Κανονισμός (ΕΕ) 2017/2454 του Συμβουλίου, της 5ης Δεκεμβρίου 2017, για την τροποποίηση του κανονισμού (ΕΕ) αριθ. 904/2010 για τη διοικητική συνεργασία και την καταπολέμηση της απάτης στον τομέα του φόρου προστιθέμενης αξίας (ΕΕ L 348 της 29.12.2017, σ. 1).